జాతీయ భద్రత ముఖ్యం - EENADU
జాతీయ భద్రత ముఖ్యం
సరిహద్దులను కాపాడుకోవాల్సిందే
మైక్రోసాఫ్ట్‌ సీఈఓ సత్య నాదెళ్ల వ్యాఖ్యలు
న్యూయార్క్‌: పౌరసత్వ సవరణ చట్టం (సీఏఏ)పై మైక్రోసాఫ్ట్‌ సీఈవో సత్య నాదెళ్ల స్పందన నేపథ్యంలో భారత్‌లో రాజకీయ పార్టీలు భిన్న వ్యాఖ్యానాలు చేశాయి. న్యూయార్క్‌కు చెందిన 'బజ్‌ఫీడ్‌' అనే ఆన్‌లైన్‌ వార్తా సంస్థ.. సీఏఏపై అడిగిన ఒక ప్రశ్నకు బదులిస్తూ సత్య నాదెళ్ల కొన్ని వ్యాఖ్యలు చేశారు. భారత్‌లో దీనిపై స్పందన వ్యక్తమైన నేపథ్యంలో నాదెళ్ల సమాధానాన్ని బజ్‌ఫీడ్‌ యథాతథంగా నెట్‌లో పెట్టింది. భారత్‌లోని బహుళ సంస్కృతుల గురించి ఇందులో నాదెళ్ల మాట్లాడారు. అందరికీ సమానావకాశాలు సృష్టించాల్సిన ఆవశ్యకతను ప్రస్తావించారు.
భారత సంస్కృతి తనను తీర్చిదిద్దిందని నాదెళ్ల చెప్పారు. సమానత్వంతో కూడిన వలస విధానాలు అమెరికాలో తన విజయాలకు దోహదపడ్డాయన్నారు. భారత్‌లో ఒక వలసదారుడు అద్భుత కంపెనీని ప్రారంభించడం కానీ బహుళజాతి సంస్థకు నాయకత్వం వహించడాన్ని కానీ చూడాలనుకుంటున్నట్లు చెప్పారు. దీనివల్ల భారత సమాజానికి, ఆర్థిక వ్యవస్థకు ప్రయోజనం కలుగుతుందన్నారు. ''నా సాంస్కృతిక వారసత్వం నాకు గర్వకారణం. నేను పుట్టి పెరిగిన హైదరాబాద్‌లో క్రిస్మస్‌, దీపావళితోపాటు పెద్ద పండుగలను జరుపుకొనేవాళ్లం.'' అని అన్నారు. ఆ దేశంలో పుట్టి పెరిగిన ఒక వ్యక్తిగా.. జరుగుతున్న పరిణామాలు తనకు విచారకరమని తెలిపారు. అమెరికాకు చెందిన రెండు అద్భుతమైన అంశాలు భారత్‌లో కనిపిస్తున్నాయని చెప్పారు. ''ఒకటి.. నేను పుట్టి పెరిగిన చోటుకు సాంకేతికత వ్యాపిస్తోంది. రెండోది.. ఇమిగ్రేషన్‌ విధానం. భారత్‌కు వచ్చే బంగ్లాదేశ్‌ వలసదారుడు ఇక్కడ అనూహ్య విజయాలు సాధించడం కానీ ఇన్ఫోసిస్‌కు సీఈవో కావడం కానీ చూడాలని ఉంది. అమెరికాలో నాకు జరిగిన పరిణామాలను తరచి చూసుకున్నప్పుడు భారత్‌లోనూ అదే జరుగుతుందని ఆశిస్తున్నా'' అని పేర్కొన్నారు.
సరిహద్దులు వాస్తవం
దేశాలన్నీ తమ సరిహద్దులను నిర్వచించుకొని, జాతీయ భద్రతను కాపాడుకుంటూ దానికి అనుగుణంగా వలస విధానాన్ని తీర్చి దిద్దుకోవాలని సత్య నాదెళ్ల పేర్కొన్నారు. ''దేశాలు తమ జాతీయ భద్రతను విస్మరించాలని నేను చెప్పడంలేదు. సరిహద్దులు ఉన్నాయి. వాటి ఉనికి వాస్తవం. జనం దాని గురించి యోచిస్తారు. ఇతర దేశాల తరహాలో భారత్‌లోనూ ఇమిగ్రేషన్‌ అనేది కీలకాంశమే. అసలు ఇమిగ్రేషన్‌ అంటే ఏమిటి? వలసదారులు, మైనార్టీ బృందాలు ఎవరు అనే అంశాలపై సంబంధిత ప్రభుత్వం అనుసరించే వైఖరి సున్నితమైనది'' అని పేర్కొన్నారు. ప్రజలు, ప్రభుత్వాలు చర్చల ద్వారానే ఓ నిర్ణయం తీసుకోవాలన్నారు.
భారత్‌లో జరుగుతున్న పరిణామాల్లో సానుకూల అంశాలూ ఉన్నాయన్నారు. ''నాకు సంబంధించినంత వరకూ మంచి పరిణామమేమిటంటే.. ఇది భిన్నస్వరాల ప్రజాస్వామ్యం. ప్రజలు దీనిపై చరుగ్గా చర్చిస్తున్నారు. దాన్నేమీ దాచిపెట్టలేదు. మేం (భారతీయులు) దేనికి కట్టుబడి ఉన్నామన్నదానిపై, నేను దేనికి కట్టుబడి ఉన్నానన్న అంశంపై నాకు స్పష్టత ఉంది.'' అని పేర్కొన్నారు. సీఏఏపై వ్యక్తమైన వ్యతిరేక స్వరాలను ప్రస్తావిస్తూ ఆయన ఈ వ్యాఖ్యలు చేశారు.
అదే చేస్తున్నాం: భాజపా
నాదెళ్ల కోరుకుంటున్నట్లే కేంద్ర ప్రభుత్వం చర్యలు చేపడుతోందని భాజపా పేర్కొంది. ''జాతికి భద్రత కల్పిస్తోంది. సరిహద్దులను రక్షిస్తోంది. అందుకు అనుగుణంగా వలసదారులకు సంబంధించిన విధానం రూపొందిస్తోంది'' అని ఆ పార్టీ అధికార ప్రతినిధి సంబిత్‌ పాత్ర వ్యాఖ్యానించారు. ఎవరైనా పౌరసత్వం కోసం దరఖాస్తు చేసుకోవచ్చని, ఇప్పటికే ప్రధాని మోదీ ఈ విషయం చెప్పారని ఆయన పేర్కొన్నారు. మరోవైపు భాజపా ఎంపీ మీనాక్షి లేఖి భిన్నంగా స్పందించారు. ''సీఏఏపై అక్షరాస్యులకూ అవగాహన కల్పించాల్సిన అవసరం ఉందనేందుకు సత్య నాదెళ్ల వ్యాఖ్యలే నిదర్శనం.'' అని అన్నారు. సత్య నాదెళ్ల వ్యాఖ్యలపై కాంగ్రెస్‌ అధికార ప్రతినిధి రణదీప్‌ సూర్జేవాలా స్పందిస్తూ ''ఎవరైనా భాజపా నాయకత్వ తీరును అద్దంలో చూపితే వారిపై జాతివ్యతిరేకులుగా ముద్ర వేస్తున్నారు. భారత్‌లో వ్యాపారం చేయకుండా అడ్డుకుంటున్నారు'' అని పేర్కొన్నారు.
jaateeya bhadrata mukhyam - EENADU
jaateeya bhadrata mukhyam
sarihaddulanu kapadukovalsinde
microsaphte seeeo satya naadella vyaakhyalu
neuyarke: pourasatva savarana chattam (caa)pai microsaphte seeeevo satya naadella spandana nepathyamlo bhaarathmlo rajakeeya paarteelu bhinna vyaakhyaanaalu chesaayi. neuyaarkyku chendina 'buzfied' ane anline varta samstha.. caeapi adigina oka prasnaku badulistuu satya naadella konni vyaakhyalu chesaru. bhaarathmlo deenipai spandana vyaktamaina nepathyamlo naadella samaadhaanaanni buzfied yathaathathamgaa netlo pettindi. bhaarathmooni bahula samskrutula gurinchi indulo naadella matladaru. andarikee samaanaavakaasaalu srushtinchaalsina aavasyakatanu prastaavinchaaru.
bhaarata samskruti tananu teerchididdindani naadella cheppaaru. samaanatvamto kuudina valasa vidhaanaalu americalo tana vijayaalaku dohadapaddaayannaaru. bhaarathmlo oka valasadaarudu adbhuta companyni praarambhinchadam cony bahulajaati samsthaku naayakatvam vahinchadaanni cony chudalanukuntunnatlu cheppaaru. deenivalla bhaarata samaajaaniki, aardhika vyavasthaku prayojanam kalugutundannaru. ''naa saamskrutika vaarasatvam naaku garvakaaranam. nenu putti perigina hyderabadelo crismasse, deepaavalitopaatu pedda pandugalanu jarupukonevallam.'' ani annaru. aa desamlo putti perigina oka vyaktigaa.. jarugutunna parinaamaalu tanaku vichaarakaramani telipaaru. americaku chendina rendu adbhutamaina amsaalu bhaarathmlo kanipistunnaayani cheppaaru. ''okati.. nenu putti perigina chotuku saanketikata vyaapistondi. rendodi.. imigression vidhaanam. bhaarathnaku vache bangladeshma valasadaarudu ikkada anuhya vijayaalu saadhinchadam cony infosiseku seeeevo kaavadam cony chuudaalani undi. americalo naaku jarigina parinaamaalanu tarachi chusukunnappudu bhaarathmoonuu adhe jarugutundani aasistunnaa'' ani perkonnaru.
sarihaddulu vaastavam
deshaalannii tama sarihaddulanu nirvachinchukoni, jaateeya bhadratanu kaapaadukuntuu daaniki anugunamgaa valasa vidhaanaanni teerchi diddukovalani satya naadella perkonnaru. ''deshaalu tama jaateeya bhadratanu vismarinchaalani nenu cheppadamledu. sarihaddulu unnaayi. vaati uniki vaastavam. janam daani gurinchi yochistaaru. itara deshaala tarahaalo bhaarathmoonuu imigression anedi keelakaamsame. asalu imigression ante emiti? valasadaarulu, minarty brundaalu evaru ane amsaalapai sambandhita prabhutvam anusarinche vaikhari sunnitamainadi'' ani perkonnaru. prajalu, prabhutvaalu charchala dwarane oo nirnayam teesukovaalannaaru.
bhaarathmlo jarugutunna parinaamaallo saanukuula amsaaluu unnaayannaaru. ''naaku sambandhinchinanta varakuu manchi parinamamemitante.. idhi bhinnaswarala prajaaswaamyam. prajalu deenipai charugga charchistunnaaru. daanneemee dachipettaledu. mem (bhaaratheeyulu) deniki kattubadi unnaamannadaanipai, nenu deniki kattubadi unnaananna amsampai naaku spashtata undi.'' ani perkonnaru. caeapi vyaktamaina vyatireka swaraalanu prastaavistuu aayana ee vyaakhyalu chesaru.
adhe chestunnam: bhajapa
naadella korukuntunnatle kendra prabhutvam charyalu chepadutondani bhajapa perkondi. ''jaatiki bhadrata kalpistondi. sarihaddulanu rakshistondi. anduku anugunamgaa valasadaarulaku sambandhinchina vidhaanam roopondistondi'' ani aa party adhikara pratinidhi sambity paatra vyaakhyaaninchaaru. evaraina pourasatvam kosam darakhastu chesukovachani, ippatike pradhaani modii ee vishayam cheppaarani aayana perkonnaru. marovaipu bhajapa empy meenakshi lekhi bhinnamgaa spandinchaaru. ''caeapi aksharaasyulakuu avagaahana kalpinchaalsina avasaram undanenduku satya naadella vyaakhyale nidarsanam.'' ani annaru. satya naadella vyaakhyalapai congresse adhikara pratinidhi ranadiipm surjewala spandistuu ''evaraina bhajapa nayakatva teerunu addamlo chuupithee vaaripai jaativyatirekulugaa mudra vestunnaru. bhaarathmlo vyaparam cheyakunda addukuntunnaru'' ani perkonnaru.